JUMAL KÕNELEB
Tere ja tere tulemast vaatama saadet "Jumal kõneleb"!
Minu nimi on Jan Cedercreuz ja minuga on mu armas abikaasa Joy.
Tere!
Täna me räägime Isast.
Taevaisast.
Jeesus ei tulnud meile näitama üksnes teed taevasse,
vaid Ta tuli ka juhatama meid tagasi Isa juurde.
Milline see taevane Isa siis on?
Kas sa Joy tead seda?
Ma püüan seda mõista.
Oleme rääkinud lapseks olemisest juba mitmes saateosas
ja täna tahame tõesti rääkida sellest, millest lapseks olemine algab.
Ehk mis on see lapseks olemise allikas?
Ehk siis Isast.
Sest meil on Isa.
- Ja seepärast me olemegi lapsed.
Sellepärast, et meil on Isa.
Taevane Isa.
Kui ma täna selle saate eest palvetasin,
siis mu südamesse kerkis igatsus
nagu tahaksin või Issand tahaks
viia meid kerjuste ja orbude hulgast
tagasi Isa juurde.
Tagasi taevasesse kuningriiki.
Siseneda sinna
ehk astuda me Isa juurde.
On see võimalik?
Kui keegi mõtleb, milline on siis see tee,
mis viib Isa kuningriiki?
Kus see tee on, mis sinna viib?
Umbes nagu keegi otsiks Narnia lugude riidekappi,
mille kaudu pääseb salajasse maailma.
Milline siis on see tee?
Jeesus ütleb seda meile Johannese 14:16:
Mina olen tee ja tõde ja elu."
Jeesus ütleb, et Tema on tee.
Ta on tõde ja Ta on elu. Ta jätkab ja ütleb veel:
"Ükski ei saa minna Isa juurde muidu kui minu kaudu."
Kui sa ei tea üldse, milline on taevane Isa,
aga sa tahaksid siiski pääseda taevariiki,
siis Jeesus on ainuke tee.
Jeesus ei ole tee ükses päästeni,
vaid Ta on oma sõnul ka tee Isa juurde.
Jeesus tahab meid viia Isa juurde.
Ka meid, kes oleme võibolla olnud juba pikka aega Isa juures,
aga pole olnud väga lähedased
ja ka kõiki neid, kes pole veel jõudnud Isa lähedale.
Jeesus on tee Isa juurde meie kõikide jaoks.
Kuidas siis Isa juurde pääseb?
Heebrealastele 10:19 ütleb nii: "Vennad (ja õed),
et meil on siis Jeesuse vere varal
julgus sisse minna kõige pühamasse paika..."
Jeesuse vere kaudu on meil ligipääs kõige pühamassa paika.
"...selle tee on ta avanud meile uuena ja elavana..."
Nii on siis olemas elav tee.
"...see on oma ihu kaudu -
ja et meil on suur preester Jumala koja üle,
siis mingem Jumala ette siira südamega usukülluses..."
Issand julgustab ja ütleb, et me läheksime Jumala ette
ilma hirmu ja häbita ning täieliku usukindlusega.
"...olles südame poolest piserdamisega puhastatud
kurjast südametunnistusest
ja ihu poolest pestud puhta veega!"
Me võime minna Isa ette täieliku usukindlusega,
julguse ja usaldusega Jeesuse vere kaudu
kõige pühamasse paika.
Seega täiesti lähedale.
Lähedasse osadusse kõige pühamasse paika.
Isa südame lähedale.
Nagu Piibel ütleb - Jeesuse vere kaudu.
See tähendab seda, et Jeesus suri selle eest.
Jeesus suri selle eest, et igaüks meist pääseks Isa lähedale.
Jeesus suri ja tõusis surnuist,
et igaüks meist võiks minna julgelt Isa juurde
ja igaüks meist pääseks tagasi Isa juurde.
Jeesus tõesti tahtis meid juhatada intiimselt lähedasse suhtesse Isaga.
Me oleme kõik mingil määral orvud, enne kui pääseme Isa juurde.
Patt, mis eraldas meid Jumalast, on ära pühitud.
Igaüks, kes lihtsalt usub Jeesusesse ja sellesse, et Ta suri
ning lepitas meie patud -
igaüks, kes sellesse usub, pääseb Isa juurde.
Mitte selle tõttu, et oleme eriliselt nutikad ja intelligentsed,
vaid Jeesuse ristitöö tõttu.
Matteuse 11:27 ütleb Jeesus nõnda:
"Kõik on mu Isa andnud mulle,
ja keegi muu ei tunne Poega kui vaid Isa,
ega ükski tunne Isa kui vaid Poeg
ja see, kellele Poeg seda iganes tahab ilmutada."
Jeesus ütleb, et keegi peale Isa ei tunne Poega
ja Isa ei tunne keegi peale Poja, aga Ta ütleb veel midagi:
"ja see, kellele Poeg seda iganes tahab ilmutada."
Jeesuse soov ja tahe on ilmutada meile Isa,
et igaüks meist võiks õppida tundma nii Teda kui ka Isa.
Nagu ta Filippusele ütles:
"Kui me tunneme Teda, siis tunneme ka Isa."
Sellepärast, et Isa ja Poeg on üks.
Seda tahab Jeesus ka sulle ja mulle täna näidata.
Sul on sissepääs Isa ligiollu
ja Jeesus tahab, et õpiksid tundma Isa lähedaselt.
Nii, et sa poleks enam orb.
Heebrealastele 4:16 on öeldud:
"Läki siis julgusega armu aujärje ette..."
Mingem Jeesuse vere tõttu usalduse, kindluse ja julgusega.
Me ei pea minema Ta ette värisedes,
vaid me võime minna otse ja julgusega Tema armu aujärje ette.
Ta ei istu troonil sõrme viibutades ega oota, millal Joy tuleb,
et Ta saaks lugeda ette kõik vead, mida Joy on teinud.
Ei. Hoopis armu aujärje ette.
Miks me sinna läheme?
"...et me halastust saaksime ja armu abiks leiaksime parajal ajal!"
Ta tõesti julgustab ja ütleb: "Tulge, tulge! Otse ja usaldades.
Tulge julgesti, et leiaksite halastust ja armu abiks parajal ajal!
Ta tahab, et tooksime kõik oma asjad ja elu,
et tooksime iseennast, tooksime oma katsumused
selleks, et saaksime õigeaegselt abi.
Kes meist ei vajaks armu?
Mina küll vajan.
"Ja armu abiks leiaksime parajal ajal!"
Vajad sa õigeaegset abi?
On imeline teada, et Isa ette minnes leiame armu.
See on see, mille me eest leiame.
1. Johannese 2:13 kirjutatakse samuti Isast.
"Ma kirjutan teile, isad,
sest teie olete mõistnud teda, kes on olnud algusest.
Ma kirjutan teile, noored, sest te olete ära võitnud kurja.
Ma olen kirjutanud teile, lapsed, sest teie olete ära tundnud Isa."
Johannes mainib selles kirjas, et kõik algab Isa tundma õppimisest.
Ta ütleb: "Ma kirjutan teile lapsed, sest teie olete ära tundnud Isa."
Johannes kirjutab vaimulikust kasvamisest.
Sellest, et kõik saab alguse Isa tundmisest
ja kõik lõppeb sellega, et õpime tundma Teda,
kes on olnud algusest peale.
Jumala tundmine muudkui süveneb ja süveneb.
Kuid kõik see algab tundmisega.
Räägime sellest täna seetõttu, et Jumal ei taha olla kauge su elus.
Taevaisa ei taha olla keegi, kelle poole sa lihtsalt hüüad,
vaid Ta elab sinu sees
ja tahab, et igaüks meist õpiks Teda tundma
ja et see tundmine muudkui süveneks ja süveneks.
Johannes isegi kirjutab, et kui õpime Teda tundma
ja kasvame Tema tundmises, siis võidame ära selle, kes on paha.
See tundmine toob kaasa väe ja kindluse.
Kui tead, et oled Jumala laps ja Isa on sinu poolel,
siis sa saad ka erilise jõu, et seista vastu hingevaenlasele,
patule ja pimedusele.
Kas pole?
Nii on.
Mida sõna "isa" tähendab?
Kes on isa?
Isa on see, kellest ma põlvnen.
Ma olen temast tulnud.
Ta on minu valmistaja, kes on mind loonud ja teinud.
Nii võib määratleda isa.
Iiobi 33:4 ütleb: "Jumala Vaim on mind loonud
ja Kõigevägevama hingeõhk on andnud mulle elu."
Kui vaatame seda, kuidas Piibel Isa kirjeldab,
ja mida Piibel ütleb selle kohta, kes ja milline Isa on,
siis loodan, et võtame need sõnad vastu
nagu seemned, mis lähevad me südamesse.
Võtame need vastu ja laseme neil teha muutvat tööd me südames.
Sest need sõnad annavad nii suure turvatunde.
Need toovad nii suurt lohutust, rõõmu ja jõudu argiellu,
kui me laseme neil minna sisse ja jääda sinna püsivalt
ning saada reaalseks me jaoks.
- Aamen.
Psalmid 139:13:
"Sest sina valmistasid mu neerud ja kudusid mind mu ema ihus.
Ma tänan sind, et olen nii kardetavalt imeliselt loodud.
Imelised on sinu teod, seda tunneb mu hing hästi."
See on nii julgustav.
Eriti meile, kes me töötame lastega kristlikus koolis ja lasteaias.
Me saame rääkida neile väikesest peale,
et Jumal on nad loonud.
Sa ei ole mingi eksitus ega evolutsiooni tagajärg,
vaid sa oled Jumala looming.
Igaüks meist on seda.
Juba see, et Taevaisa on meid loonud,
ütleb seda, et Ta tahab, et me oleksime olemas.
Piibel ütleb, et Tema tahtest oleme me kõik olemas.
Isa Jumala tahe on see, et sa oled olemas.
Selles peitub ka see saladus, et üksnes Tema, kes meid on loonud,
teab seda, kelle Ta on loonud ja mille jaoks Ta on ta loonud.
See on minu jaoks olnud tohutu rõõm.
Mida paremini ma õpin tundma Jumalat,
seda paremini õpin tundma iseennast.
Juba üksnes see, et Tema on mind loonud -
Tema, kes on armastus.
See tõstab mu enesehinnangut.
Mitte, et ma oleksin midagi olulist teinud.
Aga see üksainus tõde paneb mind ennast väärtuslikuna tundma.
See paneb mind ennast tähtsana tundma.
Mida rohkem ma sellele mõtlen, seda enam jõuab mulle kohale,
et ma pean olema ikka väga tähtis.
See on oluline igaühele, kes on võib olla midagi muud kuulnud.
Igaühele, kellele on öeldud, et ta on olnud eksitus
ja kõigile, kes on kogenud tõelist orvuks jäämist.
Neile, kes on kaotanud isa või ema või on juhtunud midagi muud sarnast.
Teadmine selle kohta,
et keegi meist pole sündinud siia maailma
ilma, et Jumal sooviks, et oled olemas.
Jumal on sind loonud ja Jumala tahtel oled sa olemas.
Keegi meist ei ole eksitus.
Vahet pole, mida inimesed on sulle või mulle öelnud või teinud.
Jumal tahab ja tahtis, et sa oled olemas.
Seetõttu oled sa ka mõõtmatult väärtuslik.
Seda väärtust ei saa keegi sinult röövida.
See on väga oluline.
Tõde on see, et keegi meist ei ole orb.
Keegi meist ei ole orb.
Keegi meist ei ole ka täiesti üksi.
Ka see on vale, et oled täiesti üksi.
Jesaja 40:28: "Kas sa ei tea? Kas sa ei ole kuulnud?
Igavene Jumal, Issand, on maailma äärte Looja;
tema ei väsi ega tüdi, tema mõistus on uurimatu."
Minu Isa, minu Looja, on igavene Jumal,
kes on loonud maa ääred.
Mul on maailma võimsaim Isa.
Jesaja 45:12: "Mina tegin maa ja lõin inimesed selle peale;
minu käed võlvisid taeva ja ma käsutasin kõiki tema vägesid."
Kui tugev on meie Isa käsivars.
Ta on loonud kõik oma suu sõnadega. Kui võimas on meie Isa!
Aamos 4:13:
"Sest vaata, tema on see, kes valmistab mäed ja loob tuule,
kes ilmutab inimesele oma mõtteid..."
Ta ilmutab inimesele oma kavatsusi ja plaane.
Ta tahab avaldada ja rääkida meile, millised on Tema plaanid.
"...kes teeb koidu ja pimeduse ja kes kõnnib maa kõrgendikel -
Issand, vägede Jumal on tema nimi."
Tema on mind loonud.
Jesaja 43:1:
"Aga nõnda ütleb nüüd Issand, kes sind (ja mind), Jaakob, on loonud,
ja kes sind, Iisrael, on kujundanud (ja kes sind, Joy, on kujundanud):
Ära karda, sest ma olen sind lunastanud,
ma olen sind nimepidi kutsunud, sa oled minu päralt!"
Kas pole imeline teada, et me kuulume Jumalale.
Me kuulume Tema kuningriiki.
Me ei ole orvud ega kodutud.
Me kuulume nüüd Jumala kuningriiki.
"Tema, kes mind on loonud ja kujundanud, ütleb:
"Ära karda, sest ma olen sind lunastanud,
ma olen sind nimepidi kutsunud, sa oled minu päralt!"
Ma olen sind nimepidi kutsunud.
Ta on sind su oma nimega kutsunud.
"Sa oled minu päralt."
Tema on meid valmistanud.
Ta tunneb meid nii seest ja väljast.
Mina ja sina - me oleme tema looming.
Efeslastele 2:10 on kirjutatud nõnda:
"Sest meie oleme tema teos..."
Laiendatud piiblitõlge ütleb: "Me oleme Tema meistriteos.
Me oleme Tema kätetöö,
Kristuses Jeesuses loodud heade tegude tegemiseks."
Laiendatud piiblitõlge ütleb ka: "Selle hea elu jaoks,
mille Jumal on ette kavandanud ja valmistanud,
et me seda elaksime."
Ma olen Tema meistriteos, loodud selle hea elu tarvis,
mille Ta on ette kavandanud, et ma selles elaksin.
Tahtsime neid sõnu esile tuua ja rääkida,
et ka sina võiksid neid uskuda.
Tahame nende Jumala sõnade kaudu
murda kogu üksinduse ja orvuks olemise,
mõttettuna tundmise või mille iganes muu,
mis sind on masendanud ja rööpast välja viinud.
Tahame sind sealt üles tõsta ja öelda, et sa kuulud Jumalale.
Sul on taevane Isa, kes on loonud kogu maailmakõiksuse.
See, kellele miski pole võimatu, on sinu taevane Isa.
Kui sa pole veel võtnud Jeesust oma ellu vastu
ega tea neist asjust veel midagi, siis täna on päästepäev sinu jaoks.
Täna võid ka sina leida elava suhte elava Jumalaga.
Võid pääseda lõplikult orvuks olemisest ja üksindusest.
Ole õnnistatud ja tea, et Taevaisa on ka sinu Isa.
Aamen.
Palvetame koos sinuga
Aitäh taevane Isa, et Sa oled meie taevane Isa.
Aitäh Isa, et võime olla ja olemegi Sinu lapsed.
Sa oled loonud meid kõiki. Iga inimese siin maa peal.
Keegi meist ei ole juhus või eksitus.
Igaüks meist on loodud Sinu tahtel.
Aitäh Issand, et Sa puudutad igaühte, meid igat üksikut
ning me kõik võime kogeda, et Isa on lähedal.
Taganegu kõik masedus,
orvuks olemise tunne, pimedus ja üksindus.
Tule Püha Vaim ja puuduta meid kõiki.
Puuduta oma armastusega - Sina, kes Sa oled armastus.
Isa, aitäh, et Sa valad oma armastuse kõikide üle.
Pimedus peab taganema täielikult Jeesuse nimel.
Me oleme nii tänulikud Isa, et tohime olla Su palge ees
ning koos Sinuga täiesti vabadena ja täiesti siiralt.
Võime olla täiesti julged ja elada Sinu lähedal.
Me harjutame koos Sinuga olemist.
Aitäh, et võime olla täiesti rahulikud ja võtta Su armastuse vastu.
Issand, Sa täidad kõik me vajadused. Iga viimse kui vajaduse.
Issand, Sinu rikkust mööda peast kuni varvasteni.
Mis tahes vajadus meil täna on, just sellega Sa ka tegeled.
Aitäh, et Sa oled tõesti Isa, kes näeb ja kuuleb.
Sa oled Isa, kelle käsivars ei ole liiga lühike aitamiseks.
Oled Isa, kes tahab saada osa me eludest
ja sekkuda ning aidata.
Me avame kogu oma südame
ja ütleme nagu rootslased: "Võta heaks!"
Ole hea Issand!
Ole mu elus. Mõjuta ja tee tööd mu elus.
Pööra kõik oma tahte kohaseks ja valguse riigile kohaseks.
Aitäh Issand! Sina teed kõik heaks ja uueks.
Sa oled sedasi öelnud.
"Kõik on Ta hästi teinud."
Aitäh Isa, et võime olla lapsed ja võime olla vabad.
Võime olla täis usaldust ning turvatunnet.
Täis Sinu armastust.
Kas pole imeline, et meil on Isa?
Tunnen, et Isa tahab öelda meile kõigile:
"Ära karda, sest mina olen koos sinuga."
Ära karda, sest Taevaisa on koos sinuga.
Siis pole meil midagi häda.
Paistku, kuidas paistab, tundugu, kuidas tundub.
Jumal on koos meiega.
Kas pole vägev?
Siinkohal tahame taas tänada kõiki vaatajaid
eestpalveteemade eest, mida olete meile saatnud.
On eesõigus palvetada ja uskuda, et Jumal korraldab asju.
Aitäh ka palvevastuste jagamise eest meiega.
Oleme jälle saanud toredaid kirju.
Üks inimene kirjutab, et ta on saanud palju palvevastuseid,
sest on vaadanud meie saateid
ja saanud uut mõistmist Jumala tundmiseks.
Aitäh Jeesus!
Sama inimene ütleb ka,
et ta poeg lõpetas õpingud, kuigi sellega oli palju võitlemist.
Aga nüüd ta sai kooli lõpetatud.
Aitäh Issand, et Sa õnnistad seda poega.
Teine inimene kirjutab,
et saab iga kord neist saadetest jõudu argielu jaoks.
Oleme kõige selle eest eriliselt tänulikud Taevaisale,
sest ilma Temata poleks miski võimalik.
Aitäh nende kirjade eest ja üldse tagasiside eest!
Palvesoove võib ikka saata ja me palvetame nende kõikide eest.
Kui soovid rohkem infot meie töö kohta,
külasta ekraanil olevat kodulehekülge.
Ole õnnistatud ja tea, et taevane Isa on koos Sinuga.
Aamen.
TV7 ei ole tavaline telekanal.
TV7 levitab rõõmusõnumeid ehk evangeeliumi kogu maailmale.
See on meie eesmärk ja pürgimus.
Tahan esitada sulle väljakutse lööma kaasa selles,
kuna tahame jõuda veel enamate inimesteni.
Võid toetada seda tööd helistades 900 1770 (hind 10 eur).
Võid kasutada ka mobiilimakset või teha pangaülekande.
Löö kaasa evangeeliumi töös! Aamen.
Annetustelefon: 900 1770 (10 eur) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin